cyanic-selkie/wikianc huggingface dataset:
Ιωάννης Α΄ Δούκας
Άρχων της Θεσσαλίας
Όταν πέθανε ο Μιχαήλ Β' περί το 1268, οι κτήσεις του διαιρέθηκαν: ο Νικηφόρος Α΄ Κομνηνός Δούκας κράτησε την μητροπολιτική κτήση της καθαυτό Ηπείρου, ενώ ο Ιωάννης Α' κληρονόμησε την Θεσσαλία, με τα εδάφη του να εκτείνονται και στο μεγαλύτερο μέρος της σημερινής Φθιώτιδας. Περί το 1272 απέκτησε τον τίτλο του σεβαστοκράτορα, ως υποτελής του Μιχαήλ Η΄ Παλαιολόγου στα πλαίσια μιας πρόσκαιρης συμμαχίας. Εντούτοις, ο Ιωάννης Α' διαφύλαξε την ανεξαρτησία της Θεσσαλίας και αντιτάχθηκε σφοδρά στις ηγεμονικές διαθέσεις της ανασυσταθείσας Βυζαντινής Αυτοκρατορίας από τους Παλαιολόγους.
Το 1273 ή 1274/5 ο Μιχαήλ Η΄ εισέβαλε στην Θεσσαλία και πολιόρκησε το κάστρο των Νέων Πατρών. Ο Ιωάννης Α' κατάφερε να δραπετεύσει την πρώτη νύχτα, ντυμένος με παλιά και σχισμένα ρούχα, κάνοντας τον χωρικό. Έπειτα, κατέφυγε στην Θήβα όπου ζήτησε την βοήθεια του Ιωάννη ντε Λα Ρος, δούκα των Αθηνών, ο οποίος ανταποκρίθηκε, και με την βοήθειά του έδιωξαν τα Βυζαντινά στρατεύματα από την Υπάτη, τα οποία όμως κατά την υποχώρησή τους βοήθησαν στην νίκη των Βυζαντινών κατά των ενωμένων Λατινικών στόλων στην Ναυμαχία της Δημητριάδος που ήταν σε εξέλιξη στην περιοχή του σημερινού Βόλου.
Ο Ιωάννης Α' έδωσε την κόρη του Ελένη Αγγελίνα για σύζυγο στον αδελφό του Ιωάννη, Γουλιέλμο ντε Λα Ρος και ως προίκα τέσσερα κάστρα.
Ο Μιχαήλ Η' εισέβαλε άλλες δύο φορές στην Θεσσαλία, χωρίς να καταφέρει να νικήσει τον αντίπαλό του. Ο Ιωάννης Α' απεβίωσε το 1289 και ετάφη στη Μονή της Θεοτόκου των Μεγάλων Πυλών, που είχε χτίσει ο ίδιος λίγα χρόνια πριν.
Οικογένεια
Ο Ιωάννης Α' Δούκας ήταν νυμφευμένος με την κόρη του Ταρωνά, ενός τοπικού άρχοντα των Βλάχων. Θεωρείται πιθανό ότι ο γάμος αυτός έγινε με σκοπιμότητα να ενισχύσει τις σχέσεις του Ιωάννη με την τοπική κοινωνία των Βλάχων. Με τη σύζυγό του είχε τα εξής παιδιά:
Πηγές
Κατηγορία:Δεσποτάτο της Ηπείρου Κατηγορία:Σεβαστοκράτορες Κατηγορία:Δυναστεία των Αγγέλων Κατηγορία:Κυβερνήτες της μεσαιωνικής Θεσσαλίας Κατηγορία:Υπάτη Κατηγορία:Βυζαντινοί του 13ου αιώνα
Απλό Θέατρο (θεατρικός οργανισμός)
Το Απλό Θέατρο υπήρξε θεατρική εταιρεία που δημιουργήθηκε από τον ηθοποιό Χρήστο Πολίτη και τον ηθοποιό και σκηνοθέτη Αντώνη Αντύπα, το 1974. Αρχικά, μέσα από διάφορα εταιρικά σχήματα, προσανατολίστηκε στην παρουσίαση θεατρικών παραστάσεων, έργων κλασικού και σύγχρονου ρεπερτορίου όπως το Ήταν όλοι τους παιδιά μου του Άρθουρ Μίλερ, Η ζωή είναι όνειρο" του Πέδρο Καλντερόν δε λα Μπάρκα, Γύπαρης του Γεωργίου Χορτάτση, Γυάλινος κόσμος του Τενεσί Ουίλιαμς κ.ά., σε περιοδείες ανά την Ελλάδα. Το 1982, το Απλό Θέατρο αποκτά συγκεκριμένη εταιρική μορφή, ως ομόρρυθμη εταιρεία και σταθερή θεατρική στέγη στο ομώνυμο θέατρο στην Καλλιθέα, όπου παρουσιάζονται μια σειρά από παραστάσεις ξένου κυρίως ρεπερτορίου. Το Απλό Θέατρο ως θεατρική εταιρεία, διαλύεται το 1990 με την αποχώρηση του Χρ. Πολίτη . Υπήρξε επιχορηγούμενος θίασος από το Υπουργείο Πολιτισμού.
Ο Αν. Αντύπας, συνέχισε την καλλιτεχνική του δράση, στο ομώνυμο θέατρο από το 1990 έως το 2012, ιδρύοντας μαζί με την Ελένη Καραΐνδρου, τη μη κερδοσκοπική εταιρεία "Καλλιτεχνικός Οργανισμός Φάσμα". Ο Καλλιτεχνικός Οργανισμός Φάσμα στην πορεία του χρόνου, ταυτίστηκε με το όνομα Απλό Θέατρο, το οποίο και επικράτησε στις αναφορές για τις θεατρικές δράσεις του Οργανισμού. Παρουσίασε υπό την σκηνοθετική μπακέτα του Αν. Αντύπα, έργα κυρίως, σύγχρονου ξένου ρεπερτορίου, με ιδιαίτερη έμφαση στα αγγλική και αμερικανική δραματουργία (Χάρολντ Πίντερ, Ευγένιος Ο' Νηλ κ.ά.). Παράλληλα, δραστηριοποιήθηκε στον χώρο του αρχαίου δράματος, με παραστάσεις των τραγωδιών Εκάβη και Μήδεια. Από το 1994. λειτούργησε στο χώρο του Απλού Θεάτρου και δεύτερη σκηνή, όπου δόθηκε βήμα για πειραματικές θεατρικές αναζητήσεις σε νέους δημιουργούς (σκηνοθέτες, συγγραφείς, ηθοποιούς κ.ά.). Ο Καλλιτεχνικός Οργανισμός Φάσμα σταμάτησε τη δράση του 2012, ως απότοκο της οικονομικής κρίσης της περιόδου και της δραστικής μείωσης των επιχορηγήσεων από του Υπουργείου Πολιτισμού. Το κτίριο του Απλού θεάτρου παραχωρήθηκε στον σκηνοθέτη Νίκο Διαμαντή και μετονομάστηκε σε Θέατρο Σημείο.
Θεατρικές Παραστάσεις
Κατάλογος θεατρικών παραγωγών της θεατρικής εταιρείας Απλό Θέατρο και του Καλλιτεχνικού Οργανισμού Φάσμα
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Παραπομπές
Κατηγορία:Θεατρικά σχήματα της Ελλάδας
Τζόρνταν Πίτερσον
Ο Τζόρνταν Μπερντ Πίτερσον (Jordan Bernt Peterson, γενν. 12 Ιουνίου 1962, Αλμπέρτα, Καναδάς) είναι Καναδός καθηγητής ψυχολογίας, κλινικός ψυχολόγος, YouTuber και συγγραφέας. Άρχισε να δέχεται ευρεία προσοχή στα τέλη της δεκαετίας του 2010 για τις απόψεις του σε πολιτικά ζητήματα, που συχνά περιγράφονται ως συντηρητικές.
Γεννημένος και μεγαλωμένος στην Αλμπέρτα, ο Πίτερσον έλαβε πτυχίο πολιτικών επιστημών και ψυχολογίας από το Πανεπιστήμιο της Αλμπέρτα και διδακτορικό στην κλινική ψυχολογία από το Πανεπιστήμιο ΜακΓκιλ. Μετά τη διδασκαλία και την έρευνα στο Πανεπιστήμιο του Χάρβαρντ, επέστρεψε στον Καναδά το 1998 για να ενταχθεί μόνιμα στη σχολή ψυχολογίας στο Πανεπιστήμιο του Τορόντο. Το 1999, δημοσίευσε το πρώτο του βιβλίο, Maps of Meaning: The Architecture of Belief, το οποίο αποτέλεσε βάση για πολλές από τις επόμενες διαλέξεις του. Το βιβλίο συνδυάζει πληροφορίες από ψυχολογία, μυθολογία, θρησκεία, λογοτεχνία, φιλοσοφία και νευροεπιστήμη για την ανάλυση συστημάτων πεποιθήσεων.
Το 2016, ο Πίτερσον κυκλοφόρησε μια σειρά από βίντεο στο YouTube που επέκριναν την τροποποίηση του Καναδικού Νόμου για τα Ανθρώπινα Δικαιώματα και τον Ποινικό Κώδικα (Bill C-16), που ψηφίστηκε από το Κοινοβούλιο του Καναδά. Το 2018, όταν δημοσίευσε το δεύτερο βιβλίο του, 12 Rules for Life: An Antidote to Chaos. Το 2021, δημοσίευσε το τρίτο του βιβλίο, Beyond Order: 12 More Rules for Life.
Παραπομπές
Κατηγορία:Καναδοί ψυχολόγοι Κατηγορία:Καναδοί YouTubers Κατηγορία:Κλινικοί ψυχολόγοι Κατηγορία:Καναδοί συγγραφείς Κατηγορία:Ακτιβιστές της ελευθερίας του λόγου Κατηγορία:Απόφοιτοι του Πανεπιστημίου της Αλμπέρτα
Αθανάσιος Β΄ Ιεροσολύμων
Ο Αθανάσιος Β΄ διετέλεσε Πατριάρχης Ιεροσολύμων από περί το 1231 έως τον θάνατό του το 1244.
Βιογραφικά στοιχεία
Ο Αθανάσιος καταγόταν «από τα δυτικά» («ἐκ δυσμῶν προελθών»), οπότε δεν προερχόταν από την Παλαιστίνη, αλλά από την Αυτοκρατορία της Νίκαιας.
Το 1235 αναφέρεται σε επιστολή του Πατριάρχη Κωνσταντινουπόλεως Γερμανού Β' σχετικά με το ζήτημα του βουλγαρικού πατριαρχείου Τυρνόβου ως εν ενεργεία Πατριάρχης Ιεροσολύμων. Φαίνεται πως ο Ναός της Αναστάσεως ήταν σε μεγάλο βαθμό υπό τον έλεγχο του Αθανασίου κατά την λατινοκρατία στα Ιεροσόλυμα. Ο Σέρβος Αρχιεπίσκοπος Σάββας (1174–1237) φιλοξενήθηκε από τον Αθανάσιο δύο φορές στους Αγίους Τόπους και, σύμφωνα με Σερβικά χρονικά, ήταν καλοί φίλοι. Μετά την αποχώρηση των Λατίνων από την Ιερουσαλήμ το 1244, οι Μελχίτες (που ήταν πλειοψηφία στον νότο του λατινικού βασιλείου) στράφηκαν στον Αθανάσιο.
Ο Αθανάσιος Β' ήταν σε διαπραγματεύσεις με τον Πάπα μέσω του μοναχού Λαυρέντιου της Πορτογαλίας το 1247. Ο Ιννοκέντιος Δ΄ τον υποστήριξε εναντίον του Λατίνου Πατριάρχη, Ροβέρτου.
Το 1244 κατέλαβαν τα Ιεροσόλυμα οι Αγιουβίδες και στις 24 Αυγούστου ο Αθανάσιος Β΄ θανατώθηκε με πολλούς ακόμη Έλληνες και Λατίνους χριστιανούς στον Ναό της Αναστάσεως.
Πηγές
Κατηγορία:Πατριάρχες Ιεροσολύμων
Μονή Κύκκου
Η Ιερά Μονή της Παναγίας του Κύκκου ή αλλιώς Ιερά Μονή Κύκκου ή ακόμα και Μονή Κύκκου, είναι μια από τις τρεις μεγαλύτερες και ιστορικότερες Ιερές Μονές της Κύπρου, ανδρώα, που ανήκει στην Εκκλησία της Κύπρου. Είναι επίσης μία από τις 5 Σταυροπηγιακές Μονές της Εκκλησίας της Κύπρου και ο Ηγούμενός της είναι ο εκάστοτε Μητροπολίτης Κύκκου. Στην Μονή υπάρχει και η γνωστή εικόνα της Παναγίας της Ελεούσας (του Κύκκου) που παρουσιάζει την Παναγία βρεφοκρατούσα από τη δεξιά πλευρά, που κατά την παράδοση φέρεται να είναι αγιογραφημένη από τον Ευαγγελιστή Λουκά. Βρίσκεται στο ομώνυμο σημείο του όρους του Ολύμπου στο δυτικό μέρος της οροσειράς του Τροόδους κοντά στο Θρονί της Παναγιάς και σε υψόμετρο 1300 μ.
Ιστορικά στοιχεία
Η Μονή ονομάζεται βασιλική διότι κτίσθηκε με την οικονομική βοήθεια του Αυτοκράτορα του Βυζαντίου Αλεξίου του Α΄ του Κομνηνού (1081-1118), ο οποίος και έστειλε την ιερά εικόνα της Παναγίας που βρισκόταν μέχρι τότε στο βυζαντινό ανάκτορο στη Κωνσταντινούπολη και Πατριαρχική Σταυροπηγιακή, όταν το 1818 με σιγίλλιο του Οικουμενικού Πατριάρχη Αγίου Κυρίλλου Στ΄ αναγνωρίσθηκε ομοίως. Η Μονή αποκλήθηκε και σταυροπηγιακή, επειδή στα θεμέλιά της τοποθετήθηκε σταυρός, που της δίδει το δικαίωμα να αυτοδιοικείται, μέσα στο πλαίσιο βέβαια, του συνόλου της Εκκλησίας της Κύπρου. Κατά την περίοδο της τουρκοκρατίας απετέλεσε πνευματικό κέντρο όπου και παραμένει μέχρι σήμερα.
Μετά τη Μικρασιατική Καταστροφή του 1922 και την άφιξη πολλών οικογενειών Ελλήνων Μικρασιατών στην Κύπρο, η Μονή Κύκκου συνεισέφερε ηθικά και υλικά για την κάλυψη των αναγκών των εκ Μικράς Ασίας προσφύγων και τη στήριξή τους.
Για τη μεγάλη της προσφορά γενικότερα στη πνευματική ανάπτυξη της Κύπρου έχει τιμηθεί από την Ακαδημία Αθηνών. Το 1974 κατά την τουρκική εισβολή στην Κύπρο και μετέπειτα πρόσφερε μεγάλη βοήθεια σε αστέγους.
Η Μονή διαθέτει ένα πολύ αξιόλογο μουσείο με εκκλησιαστικά σκεύη, άμφια, εικόνες, θρησκευτικά φιλοτεχνήματα καθώς και μια σπουδαία βιβλιοθήκη με πολλά χειρόγραφα. Είναι αφιερωμένη στην Παναγία και πανηγυρίζει 2 φορές το χρόνο, στην Κοίμηση της Θεοτόκου στις 15 Αυγούστου και στη Γέννηση της Θεοτόκου, στις 8 Σεπτεμβρίου.
Γλωσσικός συλλογισμός
O γλωσσικός συλλογισμός θα μπορούσε να οριστεί ως η νοητική διαδικασία της λογικής σκέψης που χρησιμοποιεί έννοιες που έχουν γλωσσική μορφή. Ο γλωσσικός συλλογισμός δεν ταυτίζεται με τη γνώση του λεξιλογίου της γλώσσας ή με τη γενικότερη γλωσσική ευχέρεια, αλλά με τη δυνατότητα κάποιου να σκέφτεται με εποικοδομητικό τρόπο, δηλαδή να κατανοεί και να αξιολογεί μια δοσμένη πληροφορία και να εφαρμόζει τις αρχές της λογικής σκέψης στην επίλυση προβλημάτων όπως εκφράζονται στη γλώσσα.
Μονή Κύκκου
Σήμερα
Σήμερα η αδελφότητα έχει σημαντικό αριθμό μοναχών με ηγούμενο τον Πανιερώτατο Μητροπολίτη Κύκκου και Τηλλυρίας κ. Νικηφόρο. Είναι επίσης και η έδρα της Επισκοπής Κύκκου. Σημειώνεται ότι στη Μονή αυτή υπηρέτησε ο Αρχιεπίσκοπος Κύπρου Μακάριος Γ΄ (εκ Παναγιάς Πάφου) ως δόκιμος μοναχός, ο δε τάφος του βρίσκεται σε απόσταση μόλις 3 χλμ. από την Μονή. Μια ακόμη κορυφαία εκκλησιαστική μορφή της Εκκλησίας της Κύπρου τα τελευταία χρόνια ήταν και ο διάδοχος του Αρχιεπισκόπου Μακαρίου Γ' και στενός συνεργάτης του Αρχιεπίσκοπος Κύπρου Χρυσόστομος Α' (εκ Στατού Πάφου), επίσης μέλος της Αδελφότητας της Ιεράς Μονής Κύκκου. Μέλη της Αδελφότητας της Ιεράς Μονής Κύκκου που εκλέγησαν Αρχιερείς τα τελευταία χρόνια ήσαν και ο Πάφου Κλεόπας Κυκκώτης (εκ Πολεμίου Πάφου) και οι Μητροπολίτες Κυρηνείας Κυπριανός Κυκκώτης (εκ Κακοπετριάς) και Γρηγόριος Κυκκώτης (εκ Κοιλίνιας Πάφου). Ανάμεσα σε αυτούς που έσφαξαν οι Τούρκοι το 1821 μαζί με τον Εθνομάρτυρα Αρχιεπίσκοπον Κυπριανόν ήταν και ο τότε Ηγούμενος Κύκκου Ιωσήφ εκ Πενταλιάς Πάφου. Η μεγαλύτερη όμως εκκλησιαστική μορφή της Αδελφότητας της Ιεράς Μονής Κύκκου που αναδείχθηκε τα τελευταία χρόνια είναι ο μακαριστός Ηγούμενος Χρυσόστομος εκ Ζώδιας, ο οποίος παρέλαβε το πηδάλιον της Μονής Κύκκου κατά τη δεκαετία του 1930 και από καταχρεωμένην, την παράδωσε με την μεγαλύτερη εκκλησιαστική περιουσία. Ο Ηγούμενος Χρυσόστομος, νεαρός έλαβε μέρος στον πρώτο Βαλκανικό πόλεμο που διπλασιάστηκε η Ελλάδα. Είναι αυτός που έκτισε την γνωστή Ιερατική Σχολή Απόστολος Βαρνάβας της Εκκλησίας της Κύπρου, τα Παγκύπρια Σχολεία Κύκκου στη Λευκωσία, το Μέλαθρον Ευγηρίας στην Μακεδονίτισσα και συνέβαλε δυναμικά στην επιτυχία του αγώνα της ΕΟΚΑ οργανώνοντας και στηρίζοντας τα κρησφύγετα του Αρχηγού της ΕΟΚΑ Διγενή γύρω από τους χώρους της Μονής Κύκκου. Χρηματοδοτούσε την ΕΟΚΑ και ήταν ο σύνδεσμος της συνεργασίας του Στρατηγού Γρίβα Διγενή και του Εθνάρχη Μακαρίου Γ΄. Υπήρξε ο πνευματικός πατέρας του Εθνάρχη Μακαρίου Γ΄, του Αρχιεπισκόπου Κύπρου Χρυσοστόμου Α΄ και των Μητροπολιτών Κυρηνείας Γρηγορίου, Ζιμπάμπουε Σεραφείμ, Κυρήνης Αθανασίου και Κύκκου και Τυλληρίας Νικηφόρου. Πνευματικό του τέκνο είναι και ο γνωστός Γέροντας και πνευματικός Διονύσιος Κυκκώτης, ο οποίος τον διαδέχθηκε ως Ηγούμενος Κύκκου το 1979. Από το 1984 διακονεί ως Ηγούμενος της Ιεράς Μονής Κύκκου ο Σεβ. Μητροπολίτης Τυλληρίας κ. Νικηφόρος, ο οποίος επαύξησε την προσφορά της Μονής σε όλους τους τομείς της πολιτιστικής, εκπαιδευτικής, κοινωνικής, φιλανθρωπικής και εθνικής προσφοράς. Δυστυχώς όμως λόγω της οικονομικής κρίσης που κτύπησε την Κύπρο, σήμερα η Ιερά Μονή Κύκκου είναι πάλι χρεωμένη, όπως τόνισε ο Ηγούμενός της κ. Νικηφόρος, καθώς τα έσοδα της Μονής καλύπτουν μόνο το 40% των εξόδων της. Με την υπεύθυνη όμως συλλογική ευθύνη της Αδελφότητας της Μονής το πρόβλημα αυτό μπορεί να ξεπεραστεί σύντομα, έτσι ώστε τα έξοδά της να μη υπερβαίνουν τα έσοδά της.
Γλωσσικός συλλογισμός
Τεστ Γλωσσικού Συλλογισμού
Μονή Κύκκου
Σήμερα
Στην σημερινή Ιερά Σύνοδο της Εκκλησίας της Κύπρου, οι Μητροπολίτες Κυρηνείας Χρυσόστομος, Κύκκου Νικηφόρος και Ταμασού Ησαΐας είναι πνευματικά τέκνα της Ιεράς Μονής Κύκκου.
Γλωσσικός συλλογισμός
Τα τεστ γλωσσικού συλλογισμού είναι ευρέως διαδεδομένα σε χώρες της Ευρώπης και στις ΗΠΑ, καθώς χρησιμοποιούνται σε εισαγωγικές εξετάσεις σχολείων, κολλεγίων και πανεπιστημίων, αλλά και στις διαδικασίες πρόσληψης προσωπικού εταιρειών και επιχειρήσεων. Στην Ελλάδα έχουν χρησιμοποιηθεί κυρίως στον ιδιωτικό τομέα.
Οι δεξιότητες γλωσσικού συλλογισμού των υποψηφίων, σύμφωνα με τα verbal reasoning test, ελέγχονται με μια μεγάλη ποικιλία ασκήσεων, οι βασικότερες από τις οποίες θα μπορούσαν να είναι οι ακόλουθες:
Μονή Κύκκου
Εξωτερικοί σύνδεσμοι
Κυκκος
Γλωσσικός συλλογισμός
A. Ασκήσεις κατανόησης κειμένου (reading comprehension): Σε αυτές αξιολογείται η ικανότητα των υποψηφίων να κατανοούν μια κειμενική παράγραφο και να απαντούν σε ερωτήσεις σχετικά με αυτή. Οι υποφήφιοι/ες πρέπει να διαβάσουν προσεκτικά και να κατανοήσουν τη –συνήθως ποικίλου περιεχομένου– παράγραφο που τους δίνεται και στη συνέχεια να αξιολογήσουν μια σειρά δηλώσεων (statements) σε σχέση με αυτή, από τις οποίες μία μόνο είναι σωστή βάσει των πληροφοριών του κειμένου. Η σωστή απάντηση των ασκήσεων αυτών δεν προϋποθέτει γνώσεις πάνω στο θέμα της παραγράφου, αλλά στηρίζεται μόνο στις πληροφορίες που δίνει το κείμενο, τις οποίες αποδεχόμαστε ως πραγματικές.[1]
'''Β. Ασκήσεις σχετικά με τις σχέσεις λέξεων-εννοιών''': Πρόκειται για ασκήσεις που ελέγχουν την προσεκτική παρατήρηση και κατανόηση των εννοιολογικών σχέσεων μεταξύ λέξεων.
Η πιο κλασική μορφή ασκήσεων αυτού του τύπου είναι η αναλογία (analogy), κατά την οποία οι υποψήφιοι/ες καλούνται να προσδιορίσουν την εννοιολογική σχέση μεταξύ λέξεων, που δίνονται σε ζεύγη ή ομάδες, και να συμπληρώσουν ένα ανάλογο ζεύγος ή ομάδα λέξεων. Ένα χαρακτηριστικό παράδειγμα μιας ερώτησης «αναλογίας» είναι το ακόλουθο:
Βάσει της εννοιολογικής σχέσης των λέξεων της 1ης γραμμής του πίνακα («από την καμινάδα βγαίνει καπνός») η σωστή απάντηση είναι η Α: «από το όπλο βγαίνει σφαίρα».[2]
Επίσης διαδεδομένη μορφή του είδους των ασκήσεων που βασίζονται στις εννοιολογικές σχέσεις των λέξεων είναι αυτή της κατηγοριοποίησης (classification), που είναι επίσης γνωστή και ως odd man out test, από τον τίτλο της ομώνυμης βρετανικής ταινίας του 1947 (η οποία έχει μεταφραστεί στα ελληνικά ως «Παράξενος άνθρωπος» ή «Ο απόκληρος της κοινωνίας»). Σε αυτές τις ασκήσεις οι υποψήφιοι/ες πρέπει από μια ομάδα λέξεων να επιλέξουν και να «διώξουν» τη λέξη που διαφοροποιείται από τις υπόλοιπες της ομάδας, καθώς είναι «ξένη» προς αυτές, αφού δεν ανήκει εννοιολογικά στην ίδια κατηγορία λέξεων με τις υπόλοιπες. Παράδειγμα μιας τέτοιας άσκησης είναι το ακόλουθο: κέντρο|μικρογραφία|400x400εσ|Παράδειγμα Κατηγοριοποίησης
Η σωστή απάντηση είναι το γ: η Γη είναι ο μόνος πλανήτης από τους πέντε που δεν έχει όνομα θεού της αρχαιότητας.[3]
κέντρο|μικρογραφία|400x400εσ|Κατηγοριοποίηση 2 Για να απαντήσει κανείς στην ερώτηση αυτή θα πρέπει καταρχήν να έχει κατά νου τη διαδοχή των γραμμάτων στο αλφάβητο (Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω) και στη συνέχεια να ανακαλύψει το μοτίβο της αλληλουχίας τους με βάση τη θέση τους αυτή. Εδώ το επόμενο γράμμα κάθε φορά τοποθετείται μία θέση πιο δεξιά στο αλφάβητο σε σχέση με το προηγούμενο (+3, +4, +5, +6, +7). Συγκεκριμένα, το μοτίβο αυτό θα μπορούσε να απεικονιστεί ως εξής: κέντρο|μικρογραφία|300x300εσ|Επεξήγηση Επομένως, η σωστή απάντηση είναι το Β.[4]
'''Γ. Ασκήσεις επεξεργασίας πληροφοριών:''' Σε αυτές οι υποψήφιοι/ες καλούνται να διαβάσουν ανάκατες πληροφορίες που ορίζουν το περίγραμμα μιας συγκεκριμένης κατάστασης/συνθήκης και να απαντήσουν σε ασκήσεις που αφορούν μια μεγάλη γκάμα θεμάτων. Μερικές βασικές τέτοιες ασκήσεις αφορούν την κατεύθυνση στον χώρο (ατόμου ή οχήματος), που μπορεί να ορίζεται και διαγραμματικά με την αποτύπωση μοιρών (direction sense test), τη διευκρίνιση του είδους των συγγενικών σχέσεων μεταξύ προσώπων (blood relation test), τη σύγκριση προσώπων και αντικειμένων ως προς διάφορες ιδιότητες ή χαρακτηριστικά (comparison test) και ποικίλες άλλες συσχετίσεις/αντιστοιχίσεις, που μπορεί να συνδέουν πρόσωπα με ηλικίες, επαγγέλματα, τόπους και ώρες εργασίας, αντικείμενα ή δραστηριότητες με τον χώρο, τον χρόνο και τις ιδιότητές τους (puzzle test). Η σωστή απάντηση τέτοιων ερωτήσεων προϋποθέτει την εξάσκηση του/της υποψηφίου στη διευθέτηση και οργάνωση των σύνθετων πληροφοριών που του δίνονται, έτσι ώστε να τις ταξινομήσει και να τις τοποθετήσει στο κατάλληλο πλαίσιο –σαν να είναι ακριβώς κομμάτια ενός παζλ–, χρησιμοποιώντας όπου είναι απαραίτητο, σύμβολα διαδοχής και σύγκρισης, φόρμες, πίνακες και διαγράμματα.
Παράδειγμα ερώτησης επεξεργασίας πληροφοριών με χρήση πίνακα:
Κάθε μέρα από Δευτέρα έως Πέμπτη, η Μαρία παρακολουθεί μία από τις τέσσερις διαφορετικές τάξεις γυμναστικής: Α, Β, Γ, Δ.
Η τάξη Β είναι την Τετάρτη. Η τάξη Α είναι κάποια στιγμή πριν από την τάξη Δ.
Ποια από τις πιο κάτω μπορεί να είναι η σειρά με την οποία διεξάγονται οι τέσσερις τάξεις, από Δευτέρα έως Πέμπτη;
(Α) Α-Β-Δ-Γ               (Β) Α-Γ-Β-Δ               (Γ) Γ-Α-Δ-Β               (Δ) Γ-Δ-Β-Α
Λύση:
Αφού η τάξη Β είναι την Τετάρτη και η τάξη Α είναι κάποια στιγμή πριν από την τάξη Δ, τότε υπάρχουν τρία ενδεχόμενα τα οποία παρουσιάζονται στον παρακάτω πίνακα. Είναι σημαντικό να αντιληφθούμε ότι η κατασκευή του πίνακα θα μας διευκολύνει κατά την επίλυση των ερωτημάτων. Πρέπει να αντιληφθούμε ότι τα σενάρια (Α) Α-Β-Δ-Γ και (Γ) Γ-Α-Δ-Β   απορρίπτονται αφού η τάξη Β έπρεπε να ήταν στην τρίτη θέση (την Τετάρτη). Επίσης το ενδεχόμενο (Δ) απορρίπτεται αφού η τάξη Α θα έπρεπε να ήταν Α είναι κάποια στιγμή πριν από την τάξη Δ. Συνεπάγεται ότι η ορθή σειρά είναι το (Β). Ενναλακτικά, λαμβάνοντας υπόψη τον πίνακα που έχει κατασκευαστεί, μπορεί εύκολα να διαφανεί ότι η σειρά Α-Γ-Β-Δ είναι η μόνη ορθή από τις επιλογές του προβλήματος. Οθρή απάντηση το (Β) Α-Γ-Β-Δ .[5]
Παράδειγμα ερώτησης προσδιορισμού συγγένειας (blood relation test): κέντρο|μικρογραφία|400x400εσ|Blood relations test Βάσει των παραπάνω στοιχείων θα πρέπει να σκεφτούμε πως αφού ο αφηγητής δεν έχει αδερφό, ο γιος του πατέρα του είναι αυτός ο ίδιος. Οπότε ο άντρας που μιλάει είναι ο πατέρας του άντρα της φωτογραφίας ή, αλλιώς, ο άντρας της φωτογραφίας είναι ο γιος του. Σωστή απάντηση είναι επομένως το Β.[6]
'''Δ. Ασκήσεις λογικής:''' Στις ασκήσεις αυτές, που ελέγχουν την κριτική και λογική ικανότητα σκέψης, οι υποψήφιοι/ες καλούνται να αντιμετωπίσουν ένα επιχείρημα/συλλογισμό, που μπορεί να αναπτύσσεται στο πλαίσιο μιας παραγράφου ή να δίνεται αφαιρετικά με τη μορφή δηλώσεων/προκείμενων, για να απαντήσουν σε σειρά ερωτημάτων σε σχέση με αυτό: - να εντοπίσουν το συμπέρασμα που βγαίνει λογικά από μια δήλωση (statement-conclusions)
- να αποτιμήσουν ένα επιχείρημα ως ασθενές ή ισχυρό (statement-arguments)
- να προσδιορίσουν αν μια δήλωση που δίνεται σε σχέση με ένα επιχείρημα υπονοείται ή προϋποτίθεται για την κατασκευή του επιχειρήματος (statement- assumptions)
- να αποφανθούν για τη σωστή/λογική απόφαση στη διαχείριση ενός προβλήματος (statement- courses of action)
- να προσδιορίσουν αν μια δήλωση που δίνεται σε σχέση με ένα επιχείρημα είναι «αληθής»,   «πιθανόν αληθής», «ψευδής», «πιθανόν ψευδής» ή «δεν προκύπτει από το κείμενο» (paragraph type). [7]
Εντελώς ιδιαίτερη περίπτωση ασκήσεων λογικής αποτελούν τα logical reasoning tests, που αποτυπώνουν τη δυνατότητα πορείας της σκέψης να φτάσει σε έγκυρα συμπεράσματα, τα οποία μπορεί να μην αντιστοιχούν, ως προς την αλήθεια τους,  στον πραγματικό/εμπειρικό κόσμο. Τα τεστ αυτά προϋποθέτουν την εξοικείωση των υποψηφίων με τα είδη των δηλώσεων/προκείμενων που συγκροτούν ένα επιχείρημα/συλλογισμό, καθώς και με τα είδη των επιχειρημάτων που ανάλογα με την κατασκευή τους οδηγούν σε έγκυρα ή μη συμπεράσματα. Επιπλέον, τα logical reasoning tests αποτελούν εργαλείο για τη διδασκαλία των κανόνων της λογικής και για την εξάσκηση του μυαλού ως προς όλους τους τύπους πρακτικής λογικής. Χαρακτηριστικό παράδειγμα τέτοιας άσκησης είναι το εξής: κέντρο|μικρογραφία|400x400εσ|Logical test Η άσκηση αυτή μπορεί ουσιαστικά να απαντηθεί μόνο με τη βοήθεια της θεωρίας των διαγραμμάτων του Venn, που χρησιμοποιείται για τη διδασκαλία στοιχειωδών στοιχείων της θεωρίας των εννοιολογικών συνόλων, καθώς αποτυπώνει όλες τις πιθανές λογικές σχέσεις ανάμεσα σε μια πεπερασμένη συλλογή από εννοιολογικά σύνολα.[8]
Για τα στοιχεία της παραπάνω άσκησης είναι πιθανά δύο διαγράμματα του Venn: κέντρο|μικρογραφία|400x400εσ|Venn Καθώς «κάποια μαξιλάρια είναι κουρτίνες» τα εννοιολογικά σύνολα Μ (= μαξιλάρια) και Κ (= κουρτίνες) εμφανίζονται να έχουν κοινό σημείο επαφής, έναν κοινό χώρο όπου ακριβώς υπάρχουν μαξιλάρια που είναι κουρτίνες. Αντίθετα το εννοιολογικό σύνολο Τ (= τραπέζια) απεικονίζεται χωριστά από το Κ γιατί δεν έχουν κανένα κοινό σημείο επαφής, καθώς «καμία κουρτίνα δεν είναι τραπέζι». Σε σχέση όμως με το εννοιολογικό σύνολο Μ, δεν έχουμε κάποιο περιορισμό ως προς την απεικόνιση του Τ. Το σύνολο Τ μπορεί να μην έχει καμία σχέση με το Μ (απεικόνιση 1), μπορεί όμως και να έχει με αυτό κάποιο σημείο επαφής (απεικόνιση 2). Έτσι, βάσει των δύο παραπάνω διαγραμμάτων γίνεται αντιληπτό πως ακολουθούν τα συμπεράσματα ΙΙ και ΙΙΙ, άρα η σωστή απάντηση είναι το β.[9]
ΣΗΜΕΙΩΣΕΙΣ
[1] Τέτοιος είναι ο τύπος του verbal reasoning test των εξετάσεων EPSO (European Personnel Selection Office), που αποσκοπούν στην πρόσληψη προσωπικού για την κάλυψη των αναγκών των θεσμικών οργάνων της Ευρωπαϊκής Ένωσης. Βλ. https://epso.europa.eu/en. Για τις ασκήσεις γλωσσικού συλλογισμού στις εξετάσεις αυτές βλ. Baneth, András, 2020.
[2] Η άσκηση από τη σελίδα του ΑΣΕΠ (Ανώτατο Συμβούλιο Επιλογής Προσωπικού), που δημοσίευσε παράδειγμα από το είδος των ερωτήσεων του γλωσσικού συλλογισμού που θα περιλαμβάνονται στη δοκιμασία δεξιοτήτων του 1ου Πανελλήνιου Γραπτού Διαγωνισμού για πρόσληψη προσωπικού στον Δημόσιο Τομέα, ο οποίος πρόκειται να διεξαχθεί εντός του 2023.
[3] Το παράδειγμα από: Aggarwal, R. S., 2007, p. 97. Για παραδείγματα ασκήσεων αναλογίας και κατηγοριοποίησης βλ. και Khurmi, N., 2013.
[4] Το παράδειγμα από: Lal, Mishra and Kumar, 2010, p. 9, 13. Για μια αναλυτική παρουσίαση των τύπων ασκήσεων του αλφαβητικού τεστ βλ. Banerjee, Surendra Nath, 2008.
[5] Το παράδειγμα από: Αριστείδου Ηρακλής, 2020, σ. 186-192.
[6] Το παράδειγμα από: Aggarwal, R. S., 2007,  p. 220.
[7] Για αυτή την κατηγοριοποίηση των ασκήσεων των verbal reasoning tests βλ. Aggarwal, R. S., 2007, Ghosh, Jaya, 2017, Sijwali BS and Sijwali Indu, 2020, Kiran’s Tricky Approach to Competitive Reasoning, 2019.
[8] Για μια αναλυτική παρουσίαση της αξιοποίησης των διαγραμμάτων του Venn στις ασκήσεις γλωσσικού συλλογισμού βλ. Sijwali, ΒS and Sijwali, Indu, 2020, p. 347-377.
[9] Το παράδειγμα από: Aggarwal, R. S., 2007, p. 220.
Demolition (άλμπουμ)
Demolition είναι ο τίτλος του 14ου στούντιο δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Ιούλιο του 2001 μέσω της "SPV/Steamhammer" στην Ευρώπη και της "Atlantic Records" στην Αμερική.
Αυτός ήταν ο δεύτερος και τελευταίος στούντιο δίσκος του συγκροτήματος με τον Τιμ Όουενς στα φωνητικά, αφού τρία χρόνια αργότερα, ο τραγουδιστής Ρομπ Χάλφορντ επέστρεψε στο μικρόφωνο των Judas Priest.
Ιστορία του δίσκου
Τον Μάρτιο του 1999, οι Judas Priest αποφάσισαν να αποχωρήσουν από την δισκογραφική εταιρεία "CMC International" η οποία τους εκπροσωπούσε στην Αμερική, θεωρώντας ότι δεν ήταν ικανή να τους προωθήσει κατάλληλα. Ένα μήνα αργότερα, το συγκρότημα αποχώρησε από το "Ozzfest" λόγω πολλών υποχρεώσεων και υπέγραψε συμβόλαιο με την "Atlantic Records".
Μετά από πολλά προβλήματα και συνεχείς προσπάθειες, το άλμπουμ κυκλοφόρησε τον Ιούλιο του 2001 με τον τίτλο "Demolition", χωρίς να καταφέρει να μπει στο Hot-100 του Billboard, κάτι που είχε να συμβεί σε δίσκο του συγκροτήματος από το 1978. Επίσης, ήταν το δεύτερο συνεχόμενο άλμπουμ τους που δεν κατάφερε να μπει στα βρετανικά τσαρτ, γνωρίζοντας ακόμη μικρότερη επιτυχία από τον προκάτοχο του. Οι κριτικές πάνω στο δίσκο ήταν πολύ μέτριες, με το "Allmusic" να του δίνει τρία αστέρια, το "Metal Archives" 60% και το "Sputnik Music" μέσο όρο βαθμολογιών 2,2.
Οι οπαδοί δεν δέχτηκαν ιδιαίτερα το νεωτερισμό στον ήχο του συγκροτήματος, παρ' όλο του ότι ο Τίπτον δήλωσε ότι ο δίσκος ήταν μία εξέλιξη για τους Judas Priest. Λίγο αργότερα, προβλήθηκε στους κινηματογράφους η ταινία "Rock Star", εμπνευσμένη από τη ζωή του τραγουδιστή Τιμ Όουενς, χωρίς να θίγονται το όνομα των μουσικών ή του συγκροτήματος.
Η περιοδεία για την προώθηση του δίσκου ξεκίνησε στις 8 Ιουνίου 2001 από το Πράτελν της Ελβετίας, με τα τραγούδια "One On One", "Feed on Me" και "Hell is Home" να συμπεριλαμβάνονται στο set list των ζωντανών τους εμφανίσεων. Το συγκρότημα συνέχισε στην Ιταλία, την Αυστρία, το Ηνωμένο Βασίλειο και τη Γερμανία, πριν εμφανιστεί για πρώτη φορά ζωντανά στην Ελλάδα για το "Rockwave Festival" με τους Megadeth, τους Cradle of Filth και τους Savatage να ανοίγουν την εμφάνιση τους.
Το πρώτο ευρωπαϊκό κομμάτι της περιοδείας ολοκληρώθηκε με επτά εμφανίσεις στην Ισπανία, για να συνεχίσουν στις αρχές Σεπτεμβρίου στο Μπουένος Άιρες, το Πόρτο Αλέγκρε, το Ρίο ντε Τζανέιρο, το Σάο Πάολο και την Πόλη του Μεξικού. Στη συνέχεια επέστρεψαν το Νοέμβριο στην Ευρώπη, δίνοντας 14 συναυλίες στα σκανδιναβικά κράτη. Στις αρχές Δεκεμβρίου έδωσαν τέσσερις συναυλίες στην Αυστραλία και στη συνέχεια άλλες πέντε στην Ιαπωνία.
Η αμερικάνικη περιοδεία για την προώθηση του άλμπουμ ξεκίνησε στα μέσα Ιανουαρίου του 2002, δίνοντας 25 συναυλίες σε διάστημα ενός μηνός. Τον Μάρτιο επέστρεψαν στην Ευρώπη, ενώ τον Ιούλιο και τον Αύγουστο του 2002 ολοκλήρωσαν την περιοδεία με 39 εμφανίσεις στις Ηνωμένες Πολιτείες.
Τραγούδια
1. Machine Man (Tipton) - 5:35
2. One on One (Tipton, Downing) - 6:44
4. Jekyll and Hyde (Tipton) - 3:19
5. Close to You (Tipton, Downing) - 4:28
6. Devil Digger (Tipton) - 4:45
7. Bloodsuckers (Tipton, Downing) - 6:18
8. In Between (Tipton) - 5:41
9. Feed on Me (Tipton) - 5:28
10. Subterfuge (Tipton, Tsangarides) - 5:12
11. Lost and Found (Tipton, Downing) - 4:57
12. Cyberface (Tipton, Travis) - 6:45
13. Metal Messiah (Tipton, Tsangarides) - 5:14
Μέλη των Judas Priest
Η σύνθεση του συγκροτήματος κατά την ηχογράφηση του "Demolition" είχε την εξής μορφή:
Τιμ Όουενς - φωνητικά
Γκλεν Τίπτον - κιθάρα
Ίαν Χιλ - μπάσο
Σκοτ Τράβις - τύμπανα
Πηγές
Κατηγορία:Δισκογραφία των Judas Priest Κατηγορία:Άλμπουμ του 2001
Μαύρος Νάρκισσος
Ο Μαύρος Νάρκισσος (αγγλικά: Black Narcissus) είναι ένα ψυχολογικό δράμα Βρετανικής παραγωγής του 1947 σε σενάριο, παραγωγή και σκηνοθεσία των Μάικλ Πάουελ και Έμερικ Πρέσμπεργκερ. Πρωταγωνιστούν οι Ντέμπορα Κερ, Κάθλιν Μπάιρον, Σαμπού, Ντέιβιντ Φάρραρ και Τζιν Σίμονς.
Βασισμένο στο ομώνυμο μυθιστόρημα της Ράμερ Γκόουντεν του 1939, η ταινία περιστρέφεται γύρω από τις αυξανόμενες εντάσεις μέσα σε ένα μικρό μοναστήρι αγγλικανών μοναχών που προσπαθούν να ιδρύσουν ένα σχολείο και ένα νοσοκομείο σε ένα παλιό παλάτι που βρίσκεται σε ένα απομονωμένο βουνό πάνω από μια εύφορη κοιλάδα στα Ιμαλάια.
Υπόθεση
Η αδελφή Κλόντα (Ντέμπορα Κερ) αφήνει μαζί με άλλες τέσσερις μοναχές το μοναστήρι της στην Καλκούτα με προορισμό μια απόκρημνη περιοχή των Ιμαλαΐων, όπου πρόκειται να ηγηθεί ενός νέου μοναστηριού. Φτάνοντας στο κτήριο το οποίο πρόκειται να τις φιλοξενήσει, οι μοναχές γοητεύονται από την ομορφιά του μέρους, η οποία ξυπνά σε όλες τους αισθήσεις που είχαν ξεχάσει προ πολλού. Επίσης η παρουσία του γοητευτικού κυβερνητικού αξιωματούχου κου Ντιν (Ντέιβιντ Φαράρ) φέρνει τον πειρασμό στην πειθαρχημένη ζωή τους. Οι μοναχές προσπαθούν να προσαρμοστούν στις νέες συνθήκες διαβίωσης και ιδρύουν σχολείο και νοσοκομείο στο νεοσύστατο μοναστήρι. Η παράξενη επιρροή που έχει το μέρος πάνω τους συμβάλλει στην αποτυχία της ιεραποστολής. Η αδελφή Κλόντα αρχίζει να αναπολεί το παρελθόν της και το ειδύλλιο που είχε με έναν άνδρα πριν γίνει μοναχή, ενώ η αδελφή Ρουθ (Καθλίν Μπάιρον) ερωτεύεται τον Κύριο Ντιν και οδηγείται στην τρέλα.
Πληροφορίες παραγωγής
Ο Μαύρος Νάρκισσος ξεσήκωσε θύελλα αντιδράσεων για την απεικόνιση της ζωής των μοναχών πριν ταχθούν στο θείο. Οι σκηνές με τη ζωή της αδελφής Κλόντα αφαιρέθηκαν από την Ευρωπαϊκή βερσιόν της ταινίας μετά από συστάσεις από τη Λεγεώνα της Κοσμιότητος. Ο ερωτισμός, ο πειρασμός και τα ηθικά διλήμματα αποτελούν κύρια συστατικά της ταινίας, την οποία ο Μάικλ Πάουελ θεωρούσε την αισθησιακότερη και ερωτικότερη όλων του των ταινιών. Η πρεμιέρα της έγινε μερικούς μήνες πριν την ανεξαρτησία της Ινδίας από την Αγγλία, τον Αύγουστο του 1947.
Σύμφωνα με τον κριτικό κινηματογράφου Ντέιβιντ Τόμσον πρόκειται για ένα σπάνιο είδος ταινίας που καταπιάνεται με τις ερωτικές φαντασιώσεις των μοναχών. Ο κριτικός κινηματογράφου Ντέιβ Κέιρ σημειώσε στην ανάλυση του ότι οι τελικές σκηνές της ταινίας, που οι μοναχές εγκαταλείπουν τα Ιμαλάια και προχωρούν κάτω από το βουνό, οι θεατές του 1947 το είδαν ως «τον τελευταίο αποχαιρετισμό στην ξεθωριασμένη αυτοκρατορία τους», που υποδηλώνει ότι για τους κινηματογραφιστές, δεν είναι μια σκηνή της ήττας "αλλά μιας σεβαστής, ορθολογικής υποχώρησης από κάτι που η Αγγλία ποτέ δεν κατείχε και ποτέ δεν κατάλαβε". Το σενάριο της ταινίας ακολουθεί πιστά εκείνη του βιβλίου, το οποίο γράφτηκε το 1939.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1947 Κατηγορία:Ταινίες σε σκηνοθεσία Μάικλ Πάουελ Κατηγορία:Ταινίες σε σκηνοθεσία Έμερικ Πρέσμπεργκερ Κατηγορία:Ταινίες γυρισμένες στην Ινδία Κατηγορία:Αγγλόφωνες ταινίες Κατηγορία:Βρετανικές ασπρόμαυρες ταινίες Κατηγορία:Βρετανικές ψυχολογικές δραματικές ταινίες Κατηγορία:Ταινίες βασισμένες σε βρετανικά μυθιστορήματα
Κύπελλο Ελλάδος ποδοσφαίρου ανδρών 1974-75
Ήταν μια χρονιά που σημαδεύτηκε από τις καταγγελίες σε βάρος του Παναθηναϊκού για υπόθεση δωροδοκίας σε ποδοσφαιριστή του Ηρακλή πριν τη διεξαγωγή του ημιτελικού αγώνα ανάμεσα στις 2 ομάδες, μια ιστορία που έμεινε γνωστή ως "υπόθεση των λουλουδιών". Ο Παναθηναϊκός κινδύνευσε να τιμωρηθεί με υποβιβασμό στη Β' εθνική, όμως αθωώθηκε κατά πλειοψηφία (3-2) από την αρμόδια πενταμελή επιτροπή που συστάθηκε από την ΕΠΟ. Μάλιστα υπέρ της αθώωσης ψήφισε ο εκπρόσωπος του Ολυμπιακού, Γεώργιος Ανδριανόπουλος.
Στον τελικό αγωνίστηκαν μετά από 6 χρόνια ο Ολυμπιακός και ο Παναθηναϊκός, όμως το "τριφύλλι" σε ένδειξη διαμαρτυρίας για τον ορισμό της έδρας του τελικού που ήταν το Στάδιο Καραϊσκάκη, η έδρα δηλαδή του Ολυμπιακού, παράταξε ως επι το πλείστον την αναπληρωματική του ενδεκάδα. Παρ' όλα αυτά η νίκη για τους "ερυθρόλευκους" ήρθε δύσκολα, μ' ένα περιπετειώδες γκολ του Δαβουρλή. Παράλληλα ο Ολυμπιακός έφτασε στην κατάκτηση του νταμπλ, μιας και ήταν και ο πρωταθλητής του 1975.
Στα αξιοσημείωτα είναι ότι προσκλήθηκε να παρακολουθήσει τον τελικό ο τότε πρόεδρος της FIFA Ζοάο Χαβελάνζε, ο οποίος απένειμε και το κύπελλο στον αρχηγό της νικήτριας ομάδας. Επίσης για τελευταία φορά σφύριξε σε τελικό κυπέλλου αλλοδαπός διαιτητής, ο Ιταλός Τζιανφράνκο Μενεγκάλι. Πρώτοι σκόρερ της διοργάνωσης αναδείχθηκαν από κοινού οι Μιχάλης Κρητικόπουλος και Τάκης Νικολούδης (4 γκολ).
Οι αγώνες
1 Ο αγώνας Α.Σ. Ρόδου - Παναθηναϊκού διακόπηκε στο 75' σε βάρος των γηπεδούχων κι ενώ το αποτέλεσμα ήταν 1-2 υπέρ των φιλοξενούμενων.
2 Πραγματοποιήθηκε στο γήπεδο Παναχαϊκής εξαιτίας τιμωρίας του σταδίου Καραϊσκάκης.
Παραπομπές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1974-1975
Τζορτζ Χέρμπερτ Μηντ
Ο Τζορτζ Χέρμπερτ Μηντ (George Herbert Mead, 27 Φεβρουαρίου 1863 - 26 Απριλίου 1931) ήταν Αμερικανός φιλόσοφος, κοινωνιολόγος και ψυχολόγος στο πανεπιστήμιο του Σικάγου. Ανήκε στην φιλοσοφική-επιστημολογική παράδοση του πραγματισμού. Θεωρείται από τους θεμελιωτές της κοινωνικής ψυχολογίας και γενικότερα της Αμερικανικής κοινωνιολογίας. Ενώ ο Μηντ είναι περισσότερο γνωστός για τη δουλειά του στη φύση του εαυτό και στην διυποκειμενικότητα, ανέπτυξε επίσης και μια θεωρία για τη δράση, όπως επίσης και μια μεταφυσική θεωρία που τονίζει την ανάδυση και την προσωρινότητα, όπου το παρελθόν και το μέλλον βιώνονται υπό το πρίσμα του παρόντος.
Βιογραφία
Γεννήθηκε στις 27 Φεβρουαρίου 1863 στο Σάουθ Χάντλεϊ της Μασαχουσέτης και πέθανε στις 26 Απριλίου 1931. Το φθινόπωρο του 1887 ο Μηντ εγγράφηκε στο Πανεπιστήμιο Χάρβαρντ με κύρια ενδιαφέροντα την φιλοσοφία και την ψυχολογία. Στο Χάρβαρντ ο Μηντ σπούδασε μαζί με τον Josiah Royce που επέδρασε σημαντικά στην επιστημονική του σκέψη, και τον Γουΐλιαμ Τζέιμς του οποίου δίδασκε και τα παιδιά. Το 1988 ο Μηντ αποφοίτησε από το το Χάρβαρντ με μεταπτυχιακό στην φιλοσοφία και μετακόμιση στη Λειψία όπου σπούδασε μαζί με τον Βίλχελμ Βουντ (Wilhelm Wundt) από τον οποίο γνώρισε την έννοια της "χειρονομίας" (the gesture), κεντρική έννοια στο μετέπειτα έργο του.
Πραγματισμός και Συμβολική Διαντίδραση
Οι φιλόσοφοι με περισσότερο οντολογικές καταβολές, π.χ. ο Χάιντεγκερ, δίνουν έμφαση στην αποκάλυψη του Όντος από την προοπτική της εμπειρίας του ανθρώπινου όντος και πως ο κόσμος αποκαλύπτεται από μια οντότητα με δυνατότητες να βιώνει και να αντιλαμβάνεται πράγματα. Οι πραγματιστές φιλόσοφοι όπως ο Μηντ εστιάζουν στην ανάπτυξη του εαυτού και στην αντικειμενικότητα του κόσμου σε συνάρτηση με το κοινωνικό γίγνεσθαι: "η ατομική νόηση μπορεί να υπάρξει μόνο σε συσχέτιση με άλλες νοήσεις που μοιράζονται κοινά νοήματα". Η δουλειά του George Herbert Mead (1863-1931), ενός από τις ηγετικές φιγούρες στον πραγματισμό, είχε μια βαθιά επιρροή στην ανάπτυξη των αμερικανικών κοινωνικών επιστημών. Παρόλο τον πολυτελή έπαινο του από τους Dewey και Whitehead, οι περισσότεροι φιλόσοφοι συνήθιζαν να τον παραμελούν, διότι οι ιδέες του δεν ήταν εύκολα αποδεκτές κατά την διάρκεια της ζωής του. Ήταν απρόθυμος στην γραπτή καθιέρωση των ιδεών του, οι οποίες ακόμα διαμορφώνονταν, δεν δημοσίευε βιβλία και πολλά από τα άρθρα του αντιμετώπιζαν την εκπαίδευση, την ψυχολογία και την κοινωνιολογία. Επικοινωνώντας πιο αποτελεσματικά σε προφορικές συζητήσεις, ο Mead ανέπτυξε τις σκέψεις του σε αυτοσχέδιες ομιλίες στο πανεπιστήμιο του Σικάγο, όπου δίδασκε από το 1893 μέχρι τον θάνατό του. Παρόλα αυτά το στυλ του γινόταν πολύπλοκο και ακόμα και οι θαυμαστές του αναγνώριζαν δυσκολίες στην αποκρυπτογράφηση των προτάσεών του. Οι τάξεις του παρακολουθούνταν αρκετά και οι επιρροή του στους συναδέλφους και μαθητές ήταν μεγάλη. Τέσσερις μεταθανάτιοι όγκοι συγγραμμάτων από στενογραφικές σημειώσεις των ομιλιών του, χειρόγραφα και δειλά προσχέδια ενώθηκαν μαζί από αφιερωμένους μαθητές του. Ο Mead βλέπει την εξέλιξη ως διαδικασία συνάντησης και επίλυσης προβλημάτων. Τα χαρακτηριστικά ποικίλων ειδών αναπτύχθηκαν αντιμέτωπα με ζωτικές συνθήκες. Ο Mead ήθελε να μετρήσει τις αναδυόμενες ιδιότητες του ανθρώπινου είδους, της αυτοσυνείδησης, σκόπιμης και ηθικής συμπεριφοράς και εκ νέου υποστήριξε ότι αυτά τα γνωρίσματα είναι που στηρίζονται στην ανάπτυξη της γλώσσας, μιας μορφής κοινωνικής αλληλεπίδρασης που εξελίσσεται ανάμεσα στα ανθρώπινα όντα καθώς γνωρίζουν την ύπαρξη τους ζώντας σε ομάδες. Παρόλα αυτά η κεντρική υπόθεση του Mead έκανε την κοινωνική ψυχολογία βασική στην φιλοσοφική του δουλειά. Η προσέγγισή του ήταν συμπεριφοριστική, αλλά όχι στην στενή αίσθηση του Τζον Γουάτσον: ο άνθρωπος πρέπει να μελετηθεί στους όρους των αναγκών του, συγκεκαλυμμένος αλλά και φανερός. Δεδομένου ωστόσο ότι, οι πράξεις του ατόμου μπορούν καλύτερα να παρατηρηθούν ως τμήματα μεγαλύτερων συναλλαγών, όταν εμπλέκεται σε μια διαδοχή κοινών επιχειρήσεων με τους άλλους.
Η κοινωνική ψυχολογία είναι η μελέτη των κανονικοτήτων σε μια ατομική συμπεριφορά που αναπτύσσεται μέσω της συμμετοχής σε ομάδες. Ο Mead ακόμα τόνισε την επέκταση ατομικών και ομαδικών δραστηριοτήτων.
Η ανάλυση της πράξης
Η κοινωνία είναι μια συνεχιζόμενη διαδικασία και αποτελείται από κοινωνικές πράξεις. Με την κοινωνική πράξη ο Mead εννοούσε μια συναλλαγή που εμπλέκονται δύο ή περισσότερα άτομα που ανάμεσα τους υπάρχει μια διαίρεση εργασίας. Σε αντίθεση με ενστικτώδεις συνεργασίες που βρίσκονται στην κοινωνία των ζώων, η εναρμονισμένη πράξη ανάμεσα στα ανθρώπινα όντα χαρακτηρίζεται από υψηλή ευελιξία. Η ανάθεση ρόλων-role taking είναι η ικανότητα του καθενός να οραματιστεί τη δική του επίδοση από την άποψη των άλλων.
Σε υψηλές θεσμοθετημένες συναλλαγές, η συνεργασία διευκολύνεται στον βαθμό που οι συμμετέχοντες μοιράζονται μια κοινή προοπτική και καθένας τους αναλαμβάνει τον ρόλο του ‘generalized other’.
Χειρονομία-gesture είναι κάθε αντιληπτός ήχος ή κίνηση ο οποίος υποδεικνύει σένα δεύτερο τμήμα τις εσωτερικές εμπειρίες ή προθέσεις. Κάθε πράξη μπορεί να γίνει χειρονομία όταν ένας παρατηρητής ανταποκρίνεται σε αυτή βασιζόμενος στο τι αντιπροσωπεύει. Μια χειρονομία που έχει το ίδιο νόημα για δύο ή περισσότερους ανθρώπους είναι ένα σημαντικό σύμβολο-significant symbol. Και η γλώσσα αποτελείται από τέτοια συμβατικά σύμβολα.
Οι βασική μονάδα της ανάλυσης του Mead είναι η πράξη-act. Όλες οι συμπεριφορές μπορούν να κατανεμηθούν, για σκοπούς της ανάλυσης, σε σειρές από πράξεις. Κάθε πράξη έχει μια ιστορία, έχει δομηθεί σαν έναν οργανισμό προσαρμοσμένο στις συνθήκες(εξωτερικές ή εσωτερικές) που υποβάλλονται σε συστηματικές αλλαγές. Καθώς η σκέψη είναι μια μεμονωμένη εμπειρία, λαμβάνει χώρα μέσα από σημαντικά σύμβολα. Η γλώσσα ακόμα, κάνει εφικτή την διατύπωση συγκροτημένων σχεδίων, ακόμα και ανταγωνιστικών τάσεων που μπορούν να συντονιστούν.
Ο νους για τον Mead ήταν μια συμβολική επικοινωνία
Καθώς ο Mead έδωσε στην ανθρώπινη κοινωνία μια θέση ύψιστης σημασίας στο καθεστώς της σκέψης του, έκανε λίγα για να περιγράψει το χαρακτήρα της. Το κεντρικό του ενδιαφέρον ήταν τα προβλήματα της φιλοσοφίας. Έβλεπε τα ανθρώπινα όντα ως οργανισμούς που διαθέτουν εαυτούς και την ανθρώπινη συμπεριφορά με τη μορφή δομημένων πράξεων. Αντέστρεψε τις παραδοσιακές παραδοχές υπογραμμίζοντας την φιλοσοφική, ψυχολογική και κοινωνική σκέψη σύμφωνα με την οποία τα ανθρώπινα είδη έχουν μυαλό και συνείδηση, ζουν σένα κόσμο από προ-υπάρχοντα και αυτό-αποτελούμενα αντικείμενα, η συμπεριφορά τους αποτελείται από απαντήσεις σε τέτοια αντικείμενα, και η ζωή τους ως ομάδα αποτελείται από την ένωση τέτοιων δρώντων οργανισμών. Τα κύρια ζητήματα κατά Mead είναι: ο εαυτός(the self), η πράξη(the act), η κοινωνική αλληλεπίδραση(social interaction), τα αντικείμενα(objects) και η κοινή δράση(joint action).
Ο εαυτός
Η εικόνα του Mead για το ανθρώπινο ον ως δρών υποκείμενο διαφέρει ριζικά από τη σύλληψη του ανθρώπου που κυριαρχεί στις τρέχουσες ψυχολογικές και κοινωνικές επιστήμες. Είδε το ανθρώπινο ον σαν οργανισμό που έχει εαυτό. Ο Mead τόνισε ότι ο άνθρωπος είναι ένα αντικείμενο του εαυτού του. Ο άνθρωπος μπορεί να γίνει αντικείμενο της δικής του πράξης. Αυτό του δίνει τα μέσα να αντιδρά με τον εαυτό του, αντιμετωπίζοντας τον εαυτό του και διευθύνοντας τον εαυτό του εκ νέου. Με περαιτέρω αλληλεπίδραση με τον εαυτό του, μπορεί να κρίνει, να αναλύει και να αξιολογεί πράγματα που έχει ορίσει για τον εαυτό του. Ο Mead παρουσίασε τον εαυτό ως διαδικασία και όχι ως δομή. Με τον μηχανισμό της αυτό-αλληλεπίδρασης (self- interaction) ο άνθρωπος παύει να είναι ένας οργανισμός που ανταποκρίνεται.
Η πράξη
Η ανθρώπινη πράξη αποκτά ένα ριζικά διαφορετικό χαρακτήρα ως αποτέλεσμα διαμόρφωσής της μέσα από μια διαδικασία αυτό-αλληλεπίδρασης (self-interaction). Η πράξη οικοδομείται για να αντιμετωπίσει τον κόσμο. Ο άνθρωπος πρέπει να σφυρηλατήσει ή να ενώσει μια γραμμή δράσης. Για να δράσει το άτομο πρέπει να προσδιορίσει τι επιθυμεί, να θεσπίσει ένα στόχο, να χαρτογραφήσει μια μελλοντική γραμμή συμπεριφοράς, να σημειώνει και να ερμηνεύει τις πράξεις των άλλων, να αξιολογεί τις καταστάσεις του, να ελέγχει τον εαυτό του στο ένα ή το άλλο ζήτημα, να βρίσκει λύσεις για άλλα ζητήματα και συχνά να ωθεί τον εαυτό του στην αντιμετώπιση διαθέσεων και αποθαρρυντικών χειρισμών. Το γεγονός ότι η ανθρώπινη πράξη είναι αυτό-κατευθυνόμενη ή οικοδομημένη, σε καμία περίπτωση δεν σημαίνει ότι η πράξη απαραίτητα ασκεί αριστείας στην κατασκευή της. Αυτό ο τρόπος θέασης της ανθρώπινης πράξης είναι ευθέως αντίθετος στις κοινωνικές και ψυχολογικές επιστήμες. Σε αυτές τις επιστήμες η ανθρώπινη πράξη θεωρείται ως ένα προϊόν παραγόντων που διαδραματίζεται επάνω ή μέσα στον ανθρώπινο παράγοντα. Ο άνθρωπος κατά Mead θεωρείται ως δρώντος οργανισμός με τα δικαιώματά του, αντιμετωπίζοντας, λύνοντας και δρώντας αντίθετα στα αντικείμενα που υποδεικνύει. Μπορούμε να πούμε ότι η παραδοσιακή φόρμουλα της ανθρώπινης πράξης απέτυχε να αναγνωρίσει τον άνθρωπο ως εαυτό. Η δουλειά του Mead σε αντίθεση βασίζεται σε αυτή την αναγνώριση.
Κοινωνική αλληλεπίδραση
Παρατηρούνται δύο επίπεδα ή φόρμες αλληλεπίδρασης. Η μη συμβολική και η συμβολική αλληλεπίδραση. Στην μη συμβολική αλληλεπίδραση οι άνθρωποι ανταποκρίνονται ευθέως στους χειρισμούς ή στις πράξεις κάποιου άλλου. Στην συμβολική αλληλεπίδραση ερμηνεύουν τους χειρισμούς κάποιου και ενεργούν με βάση το νόημα που αποδίδεται από την ερμηνεία τους. Η απλή ερμηνεία στην ανάλυση του Mead για την συμβολική αλληλεπίδραση είναι ότι οι άνθρωποι διερμηνεύοντας και καθορίζοντας τις πράξεις κάποιου άλλου, μπορούν και πληρούν ο ένας τον άλλον σε όλο το φάσμα των ανθρωπίνων σχέσεων.
Τα αντικείμενα
Οι άνθρωποι ζουν σένα κόσμο ή περιβάλλον αντικειμένων και οι δραστηριότητές τους διαμορφώνονται γύρω από αντικείμενα. Για τον Mead τα αντικείμενα είναι ανθρώπινες δομές και όχι αυτό-υφιστάμενες οντότητες με εγγενείς φύσεις. Η φύση τους εξαρτάται από τον προσανατολισμό και τις πράξεις των ανθρώπων προς σε αυτά. Για τον Mead αντικείμενο είναι οτιδήποτε μπορεί να οριστεί η να αναφερθεί σε αυτό. Για να καθορίσουμε και να ορίσουμε την ζωή μιας ομάδας είναι απαραίτητο να καθορίσουμε τον κόσμο των αντικειμένων της. Οι άνθρωποι δεν είναι κλειδωμένοι στα αντικείμενά τους αλλά μπορούν να ελέγχουν τις πράξεις προς τα αντικείμενα και να επεξεργάζονται νέες γραμμές συμπεριφοράς προς σε αυτά. Αυτή η συνθήκη εισάγει στην ζωή της ανθρώπινης ομάδας μια εγχώρια πηγή μετασχηματισμού.
Κοινωνική πράξη
Η κοινωνική πράξη κυμαίνεται από μια απλή συνεργασία δύο ατόμων μέχρι σε μια σύνθετη ευθυγράμμιση των πράξεων μεγάλων οργανισμών ή ιδρυμάτων. Οπουδήποτε και να κοιτάξουμε στην ανθρώπινη κοινωνία βλέπουμε ανθρώπους να ασκούν τις μορφές της κοινωνικής πράξης. Πράγματι, η ολότητα τέτοιων περιπτώσεων σε όλη την πολυπληθή ποικιλία τους συνιστούν τη ζωή μιας κοινωνίας. Είναι εύκολο από αυτό να καταλάβουμε γιατί ο Mead χαρακτήρισε την κοινωνική πράξη ως διακριτό χαρακτηριστικό της κοινωνίας. Η ανάλυσή του, αναλόγως, θεσπίζει τον γενικό χαρακτήρα της κοινωνίας. Ο Mead έδειξε την ανθρώπινη κοινωνία σαν μια διαφοροποιημένη κοινωνική διαδικασία στην οποία οι άνθρωποι ασκούν τη διαμόρφωση της κοινωνικής πράξης για να λύσουν περιπτώσεις που αυτοί αντιμετωπίζουν. Η θέση του επικεντρώνεται στο πως οι άνθρωποι χειρίζονται τον κόσμο τους και όχι σε απελπισμένες απαντήσεις προς καταλογίσιμους παράγοντες. Η κοινωνική πράξη εμπίπτει σε δύο γενικές κατηγορίες: την συμμόρφωση, χαρακτηριζόμενη από προσήλωση στη δομή και την απόκλιση, χαρακτηριζόμενη από την απομάκρυνση από την δομή. Η ανθρώπινη κοινωνία δομείται υπόψη: α) των κατεχόμενων κοινωνικών θέσεων των ανθρώπων σε αυτήν και β) των προτύπων συμπεριφοράς που ασκούνται σε αυτήν. Η κοινωνική αλληλεπίδραση είναι προφανώς αλληλεπίδραση μεταξύ ατόμων και όχι μεταξύ ρόλων.
"Κάθε εαυτός είναι ένας κοινωνικός εαυτός, αλλά είναι περιορισμένος στην ομάδα, τους ρόλους της οποίας υποθέτει/θεωρεί/υιοθετεί. Ποτέ δεν θα εγκαταλείψει αυτόν τον εαυτό μέχρι να βρει από μόνος του μια μεγαλύτερη κοινωνία να εισαχθεί και να κυριαρχήσει από μόνος του εκεί".
Παραπομπές
Κατηγορία:Αμερικανοί φιλόσοφοι Κατηγορία:Αμερικανοί κοινωνιολόγοι Κατηγορία:Αμερικανοί ψυχολόγοι Κατηγορία:Φιλόσοφοι του 19ου αιώνα Κατηγορία:Φιλόσοφοι του 20ού αιώνα Κατηγορία:Φιλόσοφοι της επιστήμης
Βιομηχανική οικονομία της πληροφορίας
Η Βιομηχανική οικονομία της πληροφορίας είναι ένας όρος που επινοήθηκε από τον καθηγητή του Πανεπιστήμιου Χάρβαρντ Γιοσάϊ Μπένκλερ. Ο Μπένκλερ αναλύει σε βάθος τον όρο αυτό στο βιβλίο του Ο Πλούτος των Δικτύων: Πώς η Κοινωνική Παραγωγή Μετατρέπει τις Αγορές και την Ελευθερία (2006).
Η Βιομηχανική οικονομία της πληροφορίας είναι η πρώτη μορφή της οικονομίας της πληροφορίας και εμφανίστηκε γύρω στα τέλη του 19ου (Benkler 2006, σελ.3). Πρόσφατα, η βιομηχανική οικονομία της πληροφορίας εξελίχθηκε σε μια νέα μορφή, γνωστή ως διαδικτυωμένη οικονομία της πληροφορίας, με την εξέλιξη του Διαδικτύου (Benkler 2003, σελ. 1250-1251).
Ιστορική προέλευση του όρου
Η βιομηχανική οικονομία της πληροφορίας (αλλιώς οικονομία της πληροφορίας) ανιχνεύεται στη Βιομηχανική Επανάσταση και στη συνακόλουθη κρίση του ελέγχου. Προηγμένα βιομηχανικά κράτη άρχισαν να αντιλαμβάνονται πως οι χρήσιμες πληροφορίες θα μπορούσαν να αποτελέσουν μέσο για τον έλεγχο των οικονομιών τους. Κατά τις δεκαετίες του 1880 και 1890, η έννοιες "αποδοτική παραγωγή" και "χρήση των πληροφοριών", είναι το κλειδί για τον έλεγχο των φυσικών διεργασιών και της ανθρώπινης συμπεριφοράς (Benkler 2003, σελ. 1251).